  Анжелика Тихонова корреспондент 29-тӥ пӧсьтолэзе Ижкарысь Гагарин нимо урамысь Алексей Титов нимо скверын чугун сюрес вылын ужасьёслы синпелет усьтӥзы. Со сярысь Ижкарлэн тӧроез Олег Бекмеметьев «ВКонтакте» мерлыко вотэсысь бамаз ивортӥз. Чугун сюрес вылын ужам улосчиосмылэн Вормон понна тыршемзы та мемориаллы луыса трос выжыослэн тодазы кылёз Олег Бекмеметьев, Ижкарлэн тӧроезПусъём, Быдӟым Атыкай оже шаерысьтымы чугун сюрес вылын ужась 400 адями кошкиз. Соос пӧлысь 250 палаез ӧз берытске. Нош ож мышкын 2 сюрс 844 мурт ужаз, соос пӧлысь 2 сюрс 9-эз – нылкышноос. Соос тыршемен ож аръёсы Удмуртиысь чугун сюресъёслэн кузьдалазы 276 иськемлы йылӥз. Со кузя ожгар тӥрлык, сиён-юон нуллӥзы. Тегъёс: Мерлык Ижкар Удмуртия чугунсюрес  